NaiveNeuron/SloPal huggingface dataset:
Pleštinská, Zita, poslankyňa NR SR (2020-07-09):
Ďakujem, pán minister, tak my sme už takí špecialisti asi na diaľ..., na diaľnice (povedané so smiechom) aj na úseky ciest, lebo vždy, keď položím takúto otázku, odpovedáte vy, ale v konečnom dôsledku teším sa, že tak rok 2025, no máme teraz 25 rokov, ale určite tá príprava je veľmi náročná. V konečnom dôsledku možno aj tam by trebalo a ja verím, že, máme tu aj pána podpredsedu vlády pre legislatívu, a že stavebný zákon bude myslieť na to, aby nejakým spôsobom tie kroky urýchlil, a určite počúvame stále tunel Branisko, je tam, keď je nejaká havária, je tam vlastne problém, takže, že..., tak sa teším, že je vlastne prioritou, a ak sa dostane do tých, do toho zoznamu tých projektov a bude prioritou. Ďakujem pekne.
Hrnčiar, Andrej, podpredseda NR SR (2016-10-19):
Ďakujem veľmi pekne. Na vystúpenie pani poslankyne sú štyri faktické poznámky. Ja si myslím, ak je všeobecný súhlas, tak môžeme dokončiť. Je? (Súhlasná reakcia pléna.) Nech sa páči, pán poslanec Marosz.
Laurenčík, Milan, poslanec NR SR (2019-09-25):
Ďakujem za slovo. Na tejto schôdzi mám tú česť uvádzať ďalší z revolučných zákonov z dielne SaS, v ktorom vystúpili v rozprave, vystúpil jeden pán poslanec, nedal žiaden procedurálny návrh, preto prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 odst. 3, písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2003-04-24):
R. Vavrík, poslanec: ... koaličné politické strany, ale aj opozičné, čo vysoko hodnotím, že sme sa zišli, zišiel sa aj pán predkladateľ, alebo za skupinu predkladateľov predseda ústavnoprávneho výboru poslanec Ján Drgonec a takisto prišiel aj minister vnútra a, myslím, veľmi otvorene a seriózne sme diskutovali a dospeli sme ku kompromisu, ktorý je zohľadnený práve pri odporúčaniach k tým jednotlivým bodom, ktoré body podporiť máme a ktoré body podporiť nemáme. Tam sa narysoval kompromis, ktorý, myslím si, by sme si mali vážiť a podľa toho potom v hlasovaní sa aj vyjadriť. Pán podpredseda, toľko všetko k záverečnému slovu spravodajcu. Najprv budem odporúčať, aby sme dali hlasovať o bodoch zo spoločnej správy s výnimkou bodu 30, lebo ten bol vytiahnutý na osobitné hlasovanie, to som spomenul. A potom sa budeme musieť vrátiť k tomu pozmeňujúcemu návrhu poslanca Jaduďa pre korektnosť a serióznosť...
P. Paška, predseda NR SR: (2009-06-30):
(Hlasovanie.) 135 prítomných, všetci boli za. Tento bod sme schválili.
Kollár, Miroslav, poslanec NR SR (2022-05-10):
Pán predseda, chcem sa spýtať, keďže nevidím v zozname hlasovaní teraz bod 68, ktorý bol dnes prerokovaný, návrh na odvolanie pána Kéryho z funkcie predsedu zahraničného výboru, kedy sa o ňom bude hlasovať?
Kollár, Boris, predseda NR SR (2021-06-15):
Ďakujem. S faktickou poznámkou vystúpi pán poslanec Muňko.
Zimenová, Zuzana, poslankyňa NR SR (2019-02-06):
Ďakujem veľmi pekne aj ja za, za tvoj príspevok, Silvia. To, čo som aj ja spomenula v úvode v tej debate, tak vyplynulo vlastne z našich rozhovorov. Tak to môžem aj povedať, že my sme naozaj hovorili o tomto veľmi intenzívne a viackrát. A ja akceptujem aj tie pripomienky, ktoré si ty vzniesla aj tu verejne a ktoré sme si aj my v tých dlhých rozhovoroch vlastne hovorili. A mňa ale veľmi teší, že o tom diskutujeme a že hľadáme to najlepšie riešenie. A myslím si, že tak ako tu teraz všetky tri sedíme my, ženy-matky, ktoré majú srdce aj pre tie deti s tým zdravotným znevýhodnením, aj pre tých ľudí, ktorí naozaj potrebujú našu pomoc, tak myslím, že sme uveriteľné v tom, že sa vieme spojiť a že vieme spolu diskutovať a hľadať tie najlepšie riešenia. Mňa veľmi trápi, že práve od predstaviteľov vlády, ani od koaličných poslancov ja túto snahu nevidím. A práve táto debata v parlamente o tomto bode návrhu zákona a aj o iných, ktorý naozaj opozícia predkladá, je dôkazom toho, že my by sme dokázali tie riešenia nájsť tak, že naozaj počúvame aj tie problémy ľudí, ktorí sa na nás obracajú, ale vieme aj riešiť tie veci v praxi, pretože jednoducho máme skúsenosť, tak ako ju máš ty, Silvia, máme, máme aj naozaj nejakú vôľu a snahu riešiť tieto veci v prospech ľudí, ktorí, ktorí tieto zmeny potrebujú. A dúfam, že sa to tak raz aj naplní, že naozaj budeme môcť byť my tí, ktorí budú dávať tie vládne návrhy zákona veľmi rýchlo a veľmi rýchlo to vyriešime. Ďakujem.
Pellegrini, Peter, predseda NR SR (2015-05-13):
V poriadku, pán navrhovateľ, súhlasí.
Blanár, Juraj, podpredseda NR SR (2022-10-18):
Šesť faktických poznámok. Pani poslankyňa Zemanová ako prvá.
Bugár, Béla, podpredseda NR SR (2010-10-19):
Nech sa páči, prezentujme sa o vrátení tohto návrhu zákona na prepracovanie vláde. (Hlasovanie.) Prítomných 143, za 65, proti 77, 1 sa zdržal. Konštatujem, že ani tento procedurálny návrh Národná rada neschválila. Nech sa páči.
Lipšic, Daniel, poslanec NR SR (2015-11-12):
Rozpravu, asi vystúpenie, áno.
Sulík, Richard, predseda NR SR (2011-02-01):
Ďakujem pekne. V rozprave vystúpi pán poslanec Kolesík.
Viskupič, Jozef, poslanec NR SR (2014-11-10):
Tento príbeh alebo táto mimoriadna schôdza má dva také zásadné momenty. Jedným, jeden si označil, a to je naozaj obrovské ľudské hrdinstvo dvoch ľudí, ktorí odhalili, upozornili, dlhodobo písali listy a snažili sa situáciu riešiť. A druhý moment je o tom, že je tu príbeh až fatálneho zlyhania, pretože tí ľudia, ktorí riešiť mali, ktorí disponujú celým štátnym aparátom a absolútnym inštrumentáriom tajných služieb, policajným zborom, justíciou, exekutívou a dokonca aj väčšinou v parlamente, čakali práve na týchto dvoch ľudí. No. A myslím si, že tuto je zakopaný pes, pretože tu opozícia prináša aj pri tvojich vystúpeniach ako keby stále nové a nové informácie a začína byť už nezaujímavá otázka, či premiér v predmetnom byte bol. Pretože to, čo si práve ukázal, Penta Enterprises Ltd. dala už jednoznačnú odpoveď a táto otázka, ten kruh sa proste uzatvára a je jednoznačne a všetkým čím ďalej jasné, že tam bol a dohodol to, akým spôsobom zdravotníctvo funguje doteraz.
P. Hrušovský, predseda NR SR: (2005-06-22):
Vážené panie poslankyne, páni poslanci, teraz vyhlasujem prestávku na obed. (Prerušenie rokovania o 12.16 hodine.) (Pokračovanie rokovania o 14.04 hodine.)
Laššáková, Jana, poslankyňa NR SR (2017-03-30):
Pán predseda, dajte, prosím, hlasovať o návrh ústavného zákona ako o celku.
Jurinová, Erika, poslankyňa NR SR (2017-05-09):
Ďakujem pánovi ministrovi za reakciu. Neviem, prečo ste sa, pán minister, tak strašne nahnevali, ste kričali na mňa, jako keby som vám hovorila niečo zlé. No teda mi je ľúto, ak som sa dotkla tými svojimi pripomienkami práce vášho ministerstva, ale povedala som proste pripomienky, ktoré vidím ako veľmi dôležité, pokiaľ sa chceme naozaj baviť o tom, že chceme odstrániť nespravodlivosti starého systému. Spomínali ste tu, že práve to, že to prechodné obdobie pri zavádzaní reformnej novely neexistovalo, spôsobilo tieto problémy. Áno. A práve preto, rovnako to vnímam ako vy, a práve preto upozorňujem, aby sa nestalo niečo podobné aj teraz, lebo podľa všetkého tá diskriminácia na základe toho, že jeden je posudzovaný, alebo jeden sa narodí do októbra, druhý do decembra, môže stať, môže nastať. Proste je opäť predel pri zákone č. 100/1988 Z. z. v tom, akým spôsobom budú posudzovaní ľudia, do toho obdobia a po tom období. Takže upozorňujem naozaj na problémy, ktoré vidím ako možné a reálne. A nedá mi spomenúť, keď o tých grafoch, však naozaj nemôžme tu ukazovať grafy, ale proste mám pred očami takú tabuľku, peknú farebnú, taký farebný raster, kde je, ľudia ako sa narodili, aké závislé od toho, aké mali, aké mali mzdy a neviem ešte čo všetko proste (povedané so smiechom), ale ide o prepočet podľa novej Kaníkovej novely alebo oproti tomu, čo navrhujete. Tak tam bolo krásne vidno, ako tí, ktorým sa neoplatí zvyšovať, to bolo taký úhľadný útvar, potom bol útvar, ktorým, ktorým to vychádza narovnako, a červenou farbou boli tí, ktorým sa oplatí vlastne podľa nového, podľa novej, podľa novely opravovať... (Prerušenie vystúpenia časomerom.)
Vaľová, Jana, poslankyňa NR SR (2024-09-26):
Ďakujem veľmi pekne. Pán kolega, ešte raz vás prosím, nepoužívajte Ficova drahota, pokiaľ Fico zanechal štátny rozpočet 2,8 mld. dlhu, bývalé vlády, vaši spojenci, zanechali 23,9 mld. dlhu, 753 % navýšili dlh, to ani mozog neberie, to ani ľudia nevedia pochopiť, lebo hovoria, že 100% si myslia, že je najviac. A keď rozprávate o podielových daní miest a obcí. Vaši pravicoví guru znížili dane v roku 2014 na 67 %, boli štrajky obcí a miest a viete, kto ich navýšil, tie podielové dane, pán kolega? V ´22 a skôr ešte SMER na 70 % a dal o 3,3 mld. viac a vždycky dával viac mestám a obciam, viete prečo, lebo sme vládli a sme dobre hospodárili. Nemali sme vládu Matovičovu, Ódorovu, ktorá zakopala takú sekeru, to vám jedno dám za pravdu, že sekera je otrasne zaťatá. Takže nerozprávajte takéto veci, pretože my sme vždy zvyšovali podielové dane a nespočítavajte, ak prejdú materské školy pod štát, že o toľko menej, lebo to sú spolu aj kompetencie, ktoré budú stáť aj financie. Takže ešte raz vám chcem povedať, pokiaľ bol SMER pri vláde, tak naozaj tie podielové dane išli o 3,3 mld. eur ročne vyššie, my sme ich navýšili, pretože boli nespokojné mestá a obce, ako pravicová vláda im znižovala podielové dane. My sme boli tí, ktorí sme navýšili na tých 70 % a 30 %. Ďakujem.
Blaha, Ľuboš, poslanec NR SR (2021-05-05):
Pán kolega, keby existovala jednotka primitivizmu, tak sa to volá jeden Baránik. To, čo ste tu vy predviedli, teda tá spŕška nezmyslov a urážok, za prvé si to vyprosujem, ale za druhé musím povedať, že neberem to osobne, pretože ja vám vlastne fandím. Vy ste naozaj mali pravdu v tom, že ste pracovali ako šofér, ste súčasťou proletariátu a myslím si, že je úlohou ľavicových politikov, ako som ja, obhajovať aj takých ľudí, ako ste vy. Len viete, keď vy chcete nadávať na ľudí v bývalom režime, čo tak začať samým sebou? Vy ste vyštudovali právo za socializmu a potom ste pracovali ako podnikový právnik v socialistickom závode Rašelinové závody v Bratislave v rokoch ´77 až ´82. Čiže vy ste bol vlastne jeden z pracovníkov socializmu, vy ste pracovali pre socializmus. Vy sa pýtate, kto nútil tam tých profesionálnych vojakov, aby strážili hranicu? A kto nútil vás? Kto nútil vás robiť socialistického právnika? Kto nútil vás, aby ste si vyštudovali právo za socializmu? Vy ste päť rokov slúžili tomu zlému komunizmu! A, pán kolega, nechcete sa náhodou vzdať svojho dôchodku za tieto roky, keď už chcete byť konzistentný? Ja som naozaj veľmi pobúrený vaším primitivizmom, lebo môžme mať expresívne vyjadrovania, ale nadávať tu iným ľuďom do hlupákov, najmä keď ste tak slabo vzdelaný a tak primitívny, ako ste vy, je to, je to veľmi smutné. Ale nadávať našej strane do mafiánov, ako nebol to náhodou váš predseda, vašej strany, ktorý chodil na raňajky s mafiánom, ktorý údajne zavraždil Jána Kuciaka? No bol. Kto už má bližšie k mafii, ako ste vy, pán kolega Baránik, kto? Vy ste tu ten nevzdelaný hlupák. Ďakujem.
Šimečka, Michal, podpredseda NR SR (2024-06-11):
Ďakujem pekne. Pani poslankyňa Kleinert, nech sa páči.
Pellegrini, Peter, predseda NR SR (2023-12-07):
Ďakujem veľmi pekne. Budeme, dámy a páni, pokračovať v rozprave k vládnemu návrhu zákona, ktorým sa mení a dopĺňa zákon č. 575 o organizácii činnosti vlády pána ministra Suska. Prosím pána ministra, aby sa dostavil do rokovacej sály. Zároveň pána spravodajcu, aby sa ujal miesta určeného pre spravodajcov. (Zaznel gong.) Pán minister je už v sále. Poprosím vás, aby všetci tí, ktorí nechcú pokračovať v rokovaní, opustili rokovaciu sálu, nevyrušovali priebeh rokovania. Konštatujem a ešte raz zopakujem, že sme obdržali šesť písomných prihlášok do rozpravy o tomto bode programu. Ako prvý, v momente, keď sa ukľudní situácia v sále, za poslanecký klub SaS vystúpi pán Ondrej Dostál. A pripraví sa za klub KDH pán poslanec Šmilňák. Ďakujem veľmi pekne. Kolegyne, kolegovia, naozaj vás poprosím o kľud v rokovacej sále, pretože zbytočne zdržujete ostatných kolegov, ktorí rokovať chcú. A poprosím o pokoj v rokovacej sále. Naozaj vás prosím, aby ste išli diskutovať mimo rokovaciu sálu a umožnili pánovi poslancovi Dostálovi normálne vystúpiť. Pán poslanec, nech sa páči, myslím, že už je prostredie pre vaše vystúpenie dôstojné. Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 90.)
Ľ. Vážny, minister dopravy, pôšt a telekomunikácií SR: (2009-02-04):
Vláda Slovenskej republiky návrh zákona prerokovala dňa 14. januára 2009 a prijala k nemu uznesenie č. 9/2009. Nevyhnutnosť novelizácie návrhu zákona o vnútrozemskej plavbe vyplýva z potreby implementácie právnych aktov Európskej únie do právneho poriadku Slovenskej republiky a tiež z aplikačnej praxe. Predkladaným návrhom zákona sa menia a dopĺňajú niektoré ustanovenia zákona, ktorých zmenu si vyžiadala aplikačná prax. Navrhovaná právna úprava má za cieľ dosiahnuť lepšiu vymožiteľnosť práva rozšírením ukladania sankcií a pokút a dosiahnuť kompatibilitu právneho poriadku Slovenskej republiky s právom Európskej únie v oblasti vnútrozemskej vodnej dopravy. Predkladaným návrhom zákona sa do právneho poriadku Slovenskej republiky preberajú aj niektoré ustanovenia smernice Európskeho parlamentu a Rady 2006/87/ES z 12. decembra 2006, ktorou sa stanovujú technické požiadavky na plavidlá vnútrozemskej plavby a ktorou sa zrušuje smernica Rady 82/714/EHS v platnom znení. Návrh zákona je v súlade s Ústavou Slovenskej republiky, platným právnym poriadkom Slovenskej republiky, ako aj medzinárodnými zmluvami, ktorými je Slovenská republika viazaná. Navrhovaný zákon bude mať v malom rozsahu pozitívny dopad na štátny rozpočet. Návrh zákona nebude mať vplyv na rozpočty obcí a rozpočty vyšších územných celkov, nebude mať negatívny vplyv na životné prostredie, na zamestnanosť ani podnikateľské prostredie. Dovoľujem si požiadať vás o podporu pri prerokovávaní predloženého vládneho návrhu zákona a o jeho schválenie v prvom čítaní. Ďakujem za pozornosť.
Danko, Andrej, predseda NR SR (2017-06-14):
Ďakujem. S reakciou pani poslankyňa Grausová, nech sa páči.
Susko, Boris, poslanec NR SR (2023-06-15):
Ďakujem pekne za slovo, pán predseda. Pán predseda, hlásili sme sa s procedurálnymi návrhmi ešte pred samotným hlasovaním, dali ste hlasovať o niečom, čo je v rozpore s ústavou a so zákonom. Zákon o rokovacom poriadku jasne hovorí o tom, že lehota na prerokovanie vo výboroch nesmie byť kratšia ako 30 dní od prerokovania v prvom čítaní, keďže rokovanie o bode programu končí hlasovaním, ten bod programu končí hlasovaním, hlasovali sme o tom dnes, tak 30-dňová lehota neuplynie ani náhodou na tejto schôdzi. To je prvá vec. Druhá vec, Ústavný súd už niekoľkokrát judikoval, citujem, „viazanosť štátnych orgánov zákonom v zmysle čl. 2 ods. 2 ústavy neznamená výlučnú a bezpodmienečnú nevyhnutnosť doslovného gramatického výkladu aplikovaných zákonných ustanovení a nepredstavuje iba viazanosť štátnych orgánov textom, ale je aj zmyslom a účelom zákona“. Keďže ten účel zákona, tých 30 dní je, po prvé, aby vláda mohla dať stanovisko, po ďalšie, aby sa poslanci mohli oboznámiť a pripraviť pozmeňovacie návrhy, obchádza sa zmysel tohto ustanovenia, ako aj skrátené legislatívne konanie a takýto... (Prerušenie vystúpenia časomerom.)
J. Počiatek, minister financií SR: (2007-03-20):
Cieľom vládneho návrhu zákona je zvýšiť efektivitu spravovania bytových domov, na ktorú sa v súčasnosti kladie hlavný dôraz, pretože prevažná časť bytového fondu je prevedená do vlastníctva občanov. Vládny návrh zákona má odstrániť aplikačné problémy praxe, a to najmä pri zmene formy správy domu uzatváraním nových zmlúv o výkone správy so správcom a súčasne vládny návrh zákona definuje aj pojem správa bytového domu a špecifikuje, ktoré platby patria do úhrad za plnenia. Na základe skúseností správnych orgánov novela zákona spresňuje aj konanie pri registrácii spoločenstiev a zmien v spoločenstve. Podrobnejšie sa tiež upravuje zvolanie schôdze vlastníkmi bytov, zavádzajú sa sankcie pre správcu, ktorý si neplní povinnosti vyplývajúce mu zo zákona. Vážené panie poslankyne, vážení páni poslanci, žiadam vás o podporu vládneho návrhu zákona, ktorým sa mení a dopĺňa zákon č. 182/1993 Z. z. o vlastníctve bytov a nebytových priestorov v znení neskorších predpisov. Ďakujem.
Hrnčiar, Andrej, podpredseda NR SR (2019-11-28):
Poprosím vás, páni poslanci, kľud v rokovacej sále.
Mikulec, Roman, minister vnútra SR (2022-03-17):
Ďakujem pekne za slovo, pán predsedajúci. Vážený pán predsedajúci, vážené dámy poslankyne, vážení páni poslanci, návrhom zákona sa zosúlaďuje hierarchia statusov ochrany udeľovanej cudzincom v Slovenskej republike s právom Európskej únie. Systémovo sa upravuje prvotná integrácia v pôsobnosti ministerstva vnútra pre azylantov a cudzincov, ktorým sa poskytla doplnková ochrana. Popri jednorazovom príspevku sa do zákona zavádza aj integračný príspevok. Táto pomoc pre osoby s už udelenou medzinárodnou ochranou síce existovala aj doteraz, ale integračné príspevky boli poskytované len z fondov Európskej únie. Táto finančná podpora nie je v súčasnosti legislatívne zakotvená a v prípade výpadku medzi jednotlivými obdobiami čerpania fondov ju musí v rámci svojich medzinárodných záväzkov zabezpečovať štát. Integračný príspevok má azylantom a osobám s poskytovanou doplnkovou ochranu pomôcť po udelení medzinárodnej ochrany preklenúť počiatočné problémy s ich integráciou do spoločnosti. Vážený pán predsedajúci, vážené dámy poslankyne, vážení páni poslanci, aj keď súčasnou prioritou Slovenska je riešenie situácie osôb z Ukrajiny, prostredníctvom dočasného útočiska je potrebné venovať pozornosť aj osobám s udeleným azylom alebo doplnkovou ochranou, a preto si vás dovoľujem požiadať o podporu predloženého návrhu zákona. Ďakujem pekne.
Dostál, Ondrej, poslanec NR SR (2020-04-24):
Pán poslanec Gyimesi, mňa teší, že, že sa zhodneme v pohľade na tú časť programového vyhlásenia, ktoré sa týka národnostných menšín. Tiež mám problém s tým, že v Slovenskej republike sú národnostné menšiny vnímané ako bezpečnostné riziko, a verím, že táto vláda zmení prístup k nahliadaniu na svojich vlastných občanov, ktorí patria k národnostným menšinám. By som dal do, dal do pozornosti, že, že v podstate aj v Ústave Slovenskej republiky je ustanovenie, ktoré tak podozrieva národnostné menšiny z toho, že mohli by byť bezpečnostným rizikom, pretože v čl. 34, kde sú, kde sú zakotvené práva národnostných menšín alebo príslušníkov národnostných menšín, odsek 3 hovorí, že „výkon práv občanov patriacich k národnostným menšinám a etnickým skupinám zaručených v tejto ústave nesmie viesť k ohrozeniu zvrchovanosti a územnej celistvosti Slovenskej republiky a k diskriminácii jej ostatného obyvateľstva“. Čiže práva príslušníkov národnostných menšín sa stávajú do akéhosi protikladu alebo, alebo je tam podozrenie, žeby mohlo, mohlo to ohrozovať práva iných občanov Slovenskej republiky alebo dokonca zvrchovanosť, zvrchovanosť štátu. A z tohto hľadiska si myslím, že možno je škoda, že sa takáto, takáto podobná formulácia dostala aj do programového vyhlásenia, ktoré hovorí, že budú zachované, zachované práva a bude naďalej poskytovať ústavnú ochranu príslušníkov menšín pri súčasnom rešpektovaní štátnej zvrchovanosti a územnej celistvosti Slovenskej republiky. Ale to snáď nie je problém, my máme rešpektovať a chrániť práva príslušníkov národnostnej menšiny a nenaznačovať, žeby to mohlo mať nejaké dopady na územnú celistvosť alebo štátnu zvrchovanosť ... (Prerušenie vystúpenia časomerom.)
Paška, Pavol, predseda NR SR (2014-10-30):
Pán poslanec Martvoň.
Paška, Pavol, predseda NR SR (2014-06-05):
(Hlasovanie.) 131 prítomných, 90 za, 40 sa zdržalo, 1 nehlasoval. Návrh sme postúpili do druhého čítania.
T. Lebocký, poslanec: (2007-06-21):
Pani poslankyňa Tkáčová navrhla novelizačné body č. 37 a 73 vypustiť. Dajte, prosím vás, pán predseda, hlasovať o návrhu pani poslankyne Tkáčovej.
Zmajkovičová, Renáta, podpredsedníčka NR SR (2012-06-22):
Vážené panie poslankyne, vážení páni poslanci, otváram štvrtý rokovací deň 3. schôdze Národnej rady. Na dnešnom rokovacom dni o ospravedlnenie požiadali pán poslanec Pavol Frešo, Štefan Kuffa, Juraj Miškov, Martin Poliačik, Richard Sulík, Branislav Škripek. Na zahraničnej pracovnej ceste je poslanec Andrej Hrnčiar. Podľa odsúhlasenej zmeny programu budeme pokračovať v prerušenej rozprave o návrhu na odvolanie generálnej riaditeľky Rozhlasu a televízie Slovenska Miloslavy Zemkovej z funkcie (tlač 112) . Teraz prosím predsedu výboru pre kultúru a médiá poslanca Dušana Jarjabka, aby zaujal miesto určené pre navrhovateľa, a spravodajcu z výboru pre kultúru a médiá pána poslanca Senka, ktorý po súhlase predsedu výboru Dušana Jarjabka bude zatiaľ zastupovať povereného spravodajcu Miroslava Číža. Nech sa páči, páni poslanci. Do rozpravy sa ústne prihlásili ôsmi poslanci. A teraz poprosím pána poslanca Beblavého. Nevidím ho v sále, stráca poradie. Ďalším je pán poslanec Osuský. Nech sa páči, pán poslanec, máte slovo.
Dej, Dávid, poslanec NR SR (2024-10-23):
Ďakujem pekne za asi všetky teda faktické poznámky. Ja som chcel povedať, že aby to nebolo úplne vnímané, že my teraz akože ostro odsudzujeme, kritizujeme tento návrh zákona, lebo toto je zákon, ktorý chodí do parlamentu každý rok, rozumieme, že upravuje nejaké vzťahy medzi športovými zväzmi a tak ďalej tento zákon. Ale, a je teda fajn, že sa tam navyšujú tie peniaze. My sme chceli v prvom čítaní vytknúť tie sporné body, ktoré sa upravujú, respektíve keby prišli do platnosti, akým spôsobom by sa to odrážalo v tej realite, že na konci dňa by sa naozaj jednoducho znížila tá transparentnosť. A mňa ešte počas tejto diskusie, ako sme tu diskutovali, napadlo teda, ak by teda tie príjmy predsa len o nejakú vyššiu časť, ako momentálne je, nemuseli by teda zverejňovať tie výročné správy a podobne, teda nie úplne by sme museli vedieť, odkiaľ tie peniaze dostali, tak či to trochu tak nenaráža na ten zákon o mimovládkach, keby náhodou, ja neviem, Slovenský futbalový zväz dostal peniaze od UEFA, tak by to bolo podľa tohto vášho návrhu zákona, ktorý ste tu už raz mali, zahraničný agent, tak teda ja neviem, či sa to má, alebo nemá zverejňovať. V každom prípade chcem povedať to, že je dôležité sa na ten šport pozerať ako na celok, že treba jednoducho začať od tej podlahy, a to dneska sú naozaj deti a mládež, na to, aby sme mohli stavať strechu, a to sú tí olympionici, ktorí, verím tomu, že budú nosiť tých medailí viac a nie menej. Ďakujem pekne.
Vaľová, Jana, poslankyňa NR SR (2016-09-08):
Ďakujem veľmi pekne. Pán kolega Gál, ja som vás pozorne počúvala, ale asi mi niečo uniklo. My robíme rokovací poriadok pre opozíciu a pre koalíciu? Ja si myslím, že nie. Ja si myslím, že my robíme rokovací poriadok pre všetkých poslancov rovnaký. A pozrime sa na tabuľu, celá opozícia je pobúrená. Kto nechce dodržiavať pravidlá? Ja nerozumiem tomu. Ja si myslím, že už včera bolo neskoro. Pretože občania, nie to, čo si mi tu porozprávame, ale ako posudzujú občania tento parlament. Ja si myslím, že jasné pravidlá sa musia nastoliť. Pomôžem si takou jednou vetou, ktorú povedal Einstein, čo sa týka času prejavu: „Kto nedokáže vysvetliť jednoducho, ten dostatočne tomu nerozumie.“ Vy rozprávate o tom, že čo sa tu deje. Pán Lipšic čítal celý vládny balíček. Ja si spomínam, keď tu pán poslanec Matovič čítal celý zákon, aby zdržoval tento parlament. No ľudia od nás očakávajú výsledky, nie to, že sa tu budeme mlátiť, biť a že si budeme hádzať hocičo na hlavu atď. Kto sa bojí dodržiavania pravidiel? A podporím vás, aj čo sa týka mesta. Ja som dávala aj pozmeňovací návrh. Mne sa stalo v meste, že prokurátor povedal pri zrušení hazardu, krajský prokurátor, že počíta kvórum poslancov podľa toho, ako boli napísaní, lebo mu to vyhovovalo. Žiadne neboli elektronické! Čiže my sme to mali zmeniť aj v mestách a obciach, toto hlasovanie. Pretože to nie je presne zaštandardizované. Takže ja si myslím, že naozaj pravidlá nechce dodržiavať len ten, kto sa ich bojí a kto ich chce zámerne porušovať. Pretože keď dochádzajú argumenty, tak urážajú, nosia tu kadejaké, aby vyprovokovali ľudí. Aj tá veta, ktorú povedal Paľo Paška, sa musím zastať. Tuná vykrikovali opoziční, že „vyhraj voľby a môžeš všetko“, „vyhraj voľby a môžeš všetko“ a on ju len zopakoval. Áno, „vyhraj voľby a môžeš všetko“ a vy ste to zneužili. Pretože ste provokovali. Presne tak, ja som tu sedela na rozdiel od vás, pán Vašečka. (Reakcie z pléna.) Sedela som tu. Ďakujem pekne.
Kollár, Boris, predseda NR SR (2021-12-09):
Vážené pani poslankyne, vážení páni poslanci, budeme pokračovať v prerušenom rokovaní, ale najskôr tu máme procedurálny návrh pána poslanca Fica. Nech sa páči, pán poslanec, máte slovo.
Krúpa, Juraj, poslanec NR SR (2021-10-19):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určil, určila hlasovaním Výbor Národnej rady pre obranu a bezpečnosť a aby predmetný návrh výbory prerokovali do 19. novembra 2021 a v gestorskom výbore do 22. novembra 2021 od prerokovania návrhu zákona v Národnej rade Slovenskej republiky v prvom čítaní.
Danko, Andrej, podpredseda NR SR (2023-12-06):
Ďakujem. Otváram rozpravu. Do rozpravy som dostal písomnú prihlášku pána poslanca Hlinu a Dostála. Nech sa páči, pán poslanec Hlina.
Dostál, Ondrej, poslanec NR SR (2019-05-15):
(Povedané súčasne s predsedajúcim.) Zasa, zasa ste omámený, pán predseda, ako včera?
Bugár, Béla, podpredseda NR SR (2017-03-28):
Ďalej v rozprave vystúpi pán poslanec Rajtár.
Paška, Pavol, predseda NR SR (2013-09-17):
Pán poslanec Fecko.
P. Hrušovský, predseda NR SR: (2004-03-05):
I. Henzélyová, poslankyňa: Ďakujem, pán predseda. Vážený pán minister, dámy a páni. Nebudem predkladať pozmeňujúci návrh, chcem podporiť pozmeňujúci návrh, ktorý predloží môj kolega Jozef Heriban a ktorý sa bude týkať veľmi známych kvót, ktoré chceme presadiť do tohto zákona ako podporný mechanizmus na to, aby sa ženy vo väčšej miere mohli zapájať do politického a verejného života. Prečo vlastne hovoríme o nevyhnutnosti zrovnoprávniť postavenie žien v spoločnosti, keď všetci mi môžete povedať, že de iure to je všetko v poriadku. No asi preto, že to de facto to neplatí. Navonok je všetko síce v poriadku, Slovenská republika sa hlási k deklarácii ľudských práv, k odporúčaniam Európskej komisie i Rady Európy o zabezpečení rovnosti pohlaví, v legislatívne sa odstraňujú diskriminačné prvky, v praxi má však žena na výplatnej páske menší plat ako jej mužský kolega na rovnakom poste a s rovnakou náplňou práce. Odpoviete: No, asi nie je taká dobrá ako jej mužský kolega. A sme pri koreni veci...
Bublavý, Dušan, poslanec NR SR (2014-12-04):
Ďakujem za slovo. V rozprave bola spomínaná terminológia taká futbalová, že byť členom Národnej rady je byť ako keby v Premier League a kandidovať do samosprávy ako keby to bola druhá liga. To pred kolegom Blanárom spomínal pán Hlina. Ja by som chcel doplniť, že podľa mňa byť v samospráve to už nie je druhá liga, ale ako prvá, lebo určití kolegovia, ktorí prišli do Národnej rady pred štyrmi rokmi, zdegradovali, žiaľ, Národnú radu. Ja si myslím, že žiadna druhá liga nie je byť starostom alebo županom alebo primátorom. A aby som sa mohol ja dostať do Národnej rady, tak mi to trvalo skoro 50 rokov. A som vďačný predsedovi vlády Robertovi Ficovi a strane SMER, že som mohol kandidovať za túto stranu a stáť sa členom zákonodarného zboru. A naozaj mi to trvalo 50 rokov. Ale umožnili mi to aj kolegovia poslanci z KDH, ktorý schválili takýto zákon v roku 2004. Takže aby na to pán kolega Brocka, Přidal, aby naozaj na toto nezabúdali. A to, že môže byť analfabet starostom a nemusí vedieť ani čítať, ani písať, a kolegovia z Národnej rady pozastavia účinnosť zákona ešte pred komunálnymi voľbami, to sa môže tiež hanbiť určitá časť Národnej rady, ktorí podali toto na Ústavný súd. A ja, ktorý viem a chcem robiť starostu, a ja kandidovať za starostu nemôžem, a analfabet starostom môže byť. A musím ešte doplniť pána kolegu Juraja Blanára, že strana KDH zabudla, že pán Frešo kandidoval aj za nich a stal sa županom. Že pán Ďurkovský bol primátorom, ktorý priviedol Bratislavu do veľkej katastrofy. A pán Figeľ, ktorý bol, ktorý bral tri roky rentu, ktorá bola vyše 400-tisíc, a bol aj ministrom, to... (Prerušenie vystúpenia časomerom.)
Paška, Pavol, predseda NR SR (2014-06-05):
Pekné popoludnie, vážené panie poslankyne, vážení páni poslanci. Budeme pokračovať v prerušenom rokovaní programu 35. schôdze hlasovaním o prerokovaných návrhoch. Ešte predtým pán poslanec Kaník.
Glváč, Martin, podpredseda NR SR (2018-09-19):
S reakciou, pán poslanec Heger.
Hrnčiar, Andrej, podpredseda NR SR (2017-06-13):
Otváram rozpravu v rámci tretieho čítania. Hlási sa niekto do rozpravy? Nikto sa nehlási do rozpravy. Vyhlasujem rozpravu za skončenú. Budeme hlasovať o vrátenom zákone ako o celku. Pán spravodajca, prosím, uveďte odporúčanie gestorského výboru.
Bugár, Béla, podpredseda NR SR (2016-11-30):
Nech sa páči, prezentujme sa a hlasujme. (Hlasovanie.) Prítomných 141, za 97, proti 34, 10 sa zdržali hlasovania. Konštatujem, že sme skrátili lehotu, takže môžme pristúpiť k hlasovaniu.
Kotleba, Marian, poslanec NR SR (2020-09-29):
Ďakujem, pán podpredseda. Ale ako neskoro ešte bola pani poslankyňa pri pulte aj bežal jej čas, takže vôbec to nebolo neskoro. Pani poslankyňa Hatráková, ja sa vám chcem poďakovať za váš nesmierne kultivovaný príspevok do diskusie o tomto návrhu, ktorý, si myslím, že má potenciál presvedčiť aj niektorých poslancov, ktorí z princípu nechceli za tento návrh hlasovať, resp. tie výhrady boli tak silné, že si hľadali nejaké zdôvodnenie, prečo by hlasovať nemuseli. (Ruch v sále.) Takto by, takto by tie návrhy... (Neutíchajúci ruch v sále, rečník sa odmlčal a obrátil k predsedajúcemu, zaznievanie gongu a prerušenie vystúpenia predsedajúcim.)
Kollár, Jozef, poslanec NR SR (2010-10-13):
Ďakujem pekne. Keďže výbor pre financie a rozpočet neschválil uznesenie k tejto predloženej správe, ako spravodajca predkladám návrh na uznesenie Národnej rady Slovenskej republiky z 13. októbra 2010 k Správe o makroekonomickom vývoji a vývoji verejných financií Slovenskej republiky za prvý polrok 2010 a predikcii vývoja do konca roka (tlač 85). Návrh znie, aby Národná rada Slovenskej republiky vzala na vedomie predloženú správu. Ďakujem.
Grendel, Gábor, podpredseda NR SR (2020-09-02):
Otváram rozpravu v rámci tohto čítania. Hlási sa niekto do rozpravy? Nikto. Vyhlasujem rozpravu za skončenú a pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Jasaň, Viliam, poslanec NR SR (2013-10-23):
Dajte hlasovať o návrhu poslanca Jozefa Mihála.
P. Hrušovský, podpredseda NR SR: (2001-09-11):
V. Tkáč, poslanec: Ďakujem za slovo, pán predsedajúci. Ja chcem poďakovať poslancom Hnutia za demokratické Slovensko a Slovenskej národnej strany za vystúpenia. Je mi naozaj úprimne ľúto, že racionálne postavené argumenty absolútne nechávajú chladnokrvných poslancov vládnej koalície. Je zrejmé – a to asi platí už od roku 1998 –, že na jedno vystúpenie poslanca koalície je asi 17 až 18 vystúpení opozície. Nediskutujete, pretože neviete. Nediskutujete, pretože tie argumenty, ktoré vás usvedčujú, vám zatvárajú ústa. Ja som skutočne úprimne zvedavý na vystúpenie funkcionárov, poslancov Strany maďarskej koalície, ktorí podmienili práve kompetenčný zákon tým, aby zotrvali vo vládnej koalícii. Dnes vláda predložila do tripartity, do Rady hospodárskej a sociálnej dohody návrhy na zvyšovanie cien. Včera sme dostali vo výbore pre sociálne veci a bývanie analýzu, že treba ďalej liberalizovať nájomné, ide sa zvyšovať elektrická energia, plyn. Idú sa privatizovať tieto podniky. V piatok sa zvyšovali dôchodky a zástupca vlády tu urážlivo hovoril, že vôbec sa nezvyšovali životné náklady. Nuž takáto je situácia na Slovensku a dnes vám sociálni partneri opustili Radu hospodárskej a sociálnej dohody. Ja verejne vyzývam pána ministra vnútra, aby sa osvedčil za predkladateľa, aké je stanovisko Rady hospodárskej a sociálnej dohody k týmto návrhom zákonov. Pretože sa dotýkajú nielen státisícov občanov ako konzumentov štátnej správy, ale aj zamestnancov tejto štátnej správy. Kde je pán Lenský so svojím „Slovesom“? Kde sú aktívni a atraktívni odborári, ale aj zamestnávatelia v tejto oblasti? A aké je stanovisko tripartity ku skrátenému legislatívnemu konaniu?
Lackovič, Marek, poslanec NR SR (2024-01-17):
Ďakujem pekne za slovo, pán predsedajúci. Pán poslanec Matovič sa dotkol aj tak zľahka toho včerajšieho, včerajšej komunikácie vládnej koalície, ktorá sa nechala počuť, že pri tom Trestnom zákone mierne ustúpi a niektoré kontroverzné zmeny sa vraj chystá zmierniť. Tu ma zaujali dva momenty, ktoré by som vypichol v tomto smere, aby nezostali niekde, niekde zaniknuté. Prvý bol ten, že teda pán predseda parlamentu k tomu dodal, že sa spolu s ministrom spravodlivosti a s predsedom parlamentu zhodli na tom, že v aktuálnom znení novely je ešte priestor na jej vylepšenie. A tomuto nie celkom rozumiem, že čo tým vylepšením mal na mysli, obávam sa toho, aby to nebola radosť iná, v našom prípade, aby to nebol smútok, aby sme to vylepšenie teda chápali, či ho chápeme tak, ako ho chápe pán Pellegrini, Takže tu by som len upozornil na tento moment, že teda vládna koalícia sa chystá toto celé, čo tu dnes prerokúvame, ešte viac vylepšiť, v úvodzovkách vylepšiť, nevieme, čo to ešte úplne teraz znamená. A druhý moment zaujímavý vznikol pri vyjadrení podpredsedu klubu SMER-u pri pánovi Jarjabkovi, ktorý sa nechal počuť, že ak má generálny prokurátor pripomienky k novele, tak je, a teraz dobre počúvajte, priatelia, je našou povinnosťou tieto veci brať do úvahy a podľa toho sa nejako zariadiť. Tak zaujímalo by ma, či nie je takáto povinnosť pre pána Jarjabka aj pri tých našich upozorneniach, veľmi legitímnych, ktoré sa týkajú zákonnosti celého postupu, na ktorý od začiatku upozorňujeme.
Jurinová, Erika, podpredsedníčka NR SR (2015-05-21):
Pán poslanec Hudacký.
Drdul, Dominik, poslanec NR SR (2020-11-25):
Pán podpredseda, prakticky úplne súhlasím. Tvoje vystúpenie malo jeden light motív, a síce že u budúceho generálneho prokurátora bude priam kľúčové a priam rozhodujúce, ako ho budú dejiny hodnotiť, či bude klásť dôraz na veľké vyhlásenia o tom, že aké peklo on rozpúta a potom zabudne nájsť zápalky, alebo to aké výsledky sa dostavia. To, ako pohne rezort prokuratúry dopredu, to, ako bude verejnosť hodnotiť demokratický a právny štát na Slovensku. Ďakujem.
Krajkovič, Mikuláš, poslanec NR SR (2019-03-26):
Ja len by som chcel dať do pozornosti, že hlasovať budeme tak, ako sme si odsúhlasili, vo štvrtok o 11.00 hodine.
P. Hrušovský, podpredseda NR SR: (2001-09-17):
Pán poslanec Klemens, nech sa páči, máte slovo. J. Klemens, poslanec: Ďakujem pekne. Vážený pán predsedajúci, vážený pán minister, vážené kolegyne a kolegovia. Dovoľujem si predložiť spravodajskú správu k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinolekárskej starostlivosti, ktorú ste dostali ako tlač č. 1098 v prvom čítaní. Vystúpiť na dnešnej schôdzi Národnej rady Slovenskej republiky k uvedenému návrhu zákona ma určil Výbor Národnej rady Slovenskej republiky pre pôdohospodárstvo svojím uznesením č. 288 zo dňa 23. augusta tohto roku. V súlade s § 73 ods. 1 zákona o rokovacom poriadku teda podávam v prvom čítaní spravodajskú správu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako i náležitosti určené v legislatívnych pravidlách. To značí, že návrh zákona obsahuje paragrafové znenie i dôvodovú správu. Správa Európskej únie je problematika návrhu zákona upravená a je ponechaná na riešenie legislatív jednotlivých štátov. S ohľadom na oprávnenia, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky, odporúčam, aby sa Národná rada Slovenskej republiky v zmysle uznesenia § 73 ods. 3 písm. c) rokovacieho poriadku uzniesla na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v súlade s rozhodnutím predsedu Národnej rady Slovenskej republiky č. 1220 zo dňa 27. júla tohto roku prideliť vládny návrh zákona, ktorým sa mení a dopĺňa zákon Národnej rady Slovenskej republiky č. 285/1995 Z. z. o rastlinolekárskej starostlivosti v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej rady Slovenskej republiky pre hospodárstvo, privatizáciu a podnikanie. Za gestorský výbor navrhujem v súlade s citovaným návrhom predsedu Národnej rady Slovenskej republiky Výbor Národnej rady Slovenskej republiky pre pôdohospodárstvo, pričom odporúčam, aby výbory, ktorým bol predmetný návrh zákona pridelený, ho prerokovali v lehote do 17. októbra tohto roku a gestorský výbor ho prerokoval v lehote do 19. októbra tohto roku. Vážený pán predsedajúci, prosím, otvorte k danej problematike rozpravu. Ďakujem pekne.
P. Paška, predseda NR SR: (2006-12-12):
(Hlasovanie.) 144 prítomných, 91 za, 3 proti, 49 sa zdržalo, 1 nehlasoval. Konštatujem, že sme postúpili uvedený návrh do tretieho čítania. Pristúpime k tretiemu čítaniu . Otváram rozpravu v rámci tretieho čítania. Pýtam sa, či sa chce niekto z poslancov prihlásiť. Ak nie, končím možnosť prihlásiť sa do rozpravy. Uzatváram rozpravu. A budeme, pani spravodajkyňa, hlasovať o návrhu zákona.
Grendel, Gábor, podpredseda NR SR (2022-10-20):
Tak, jedine tak. Musím prerušiť rokovanie o tomto bode programu. Panie poslankyne, páni poslanci, teraz budeme pokračovať v popoludňajšom rokovaní druhého dňa 75. schôdze Národnej rady Slovenskej republiky podľa odsúhlasenej zmeny programu druhým čítaním o vládnom návrhu zákona, ktorým sa mení a dopĺňa zákon č. 486/2013 o presadzovaní práv duševného vlastníctva colnými orgánmi v znení zákona č. 312/2020. Vládny návrh zákona je pod tlačou 1081, spoločná správa výborov má tlač 1081a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 486/2013 Z. z. o presadzovaní práv duševného vlastníctva colnými orgánmi v znení zákona č. 312/2020 Z. z. , tlač 1081.)
Zs. Simon, minister pôdohospodárstva SR: (2004-03-10):
Predloženým návrhom zákona sa upravuje problematika reprodukčného materiálu lesných drevín, jeho zdrojov, získavania, skúšania, uvádzania do obehu a evidencie a ustanovuje sa orgán štátnej odbornej kontroly komplexne pre problematiku reprodukčného materiálu lesných drevín. Týmto návrhom zákona sa zabezpečí, že problematika reprodukčného materiálu lesných drevín v Slovenskej republike bude kompaktná s legislatívou Európskeho spoločenstva. Predloženým návrhom zákona sa reaguje na programové vyhlásenie vlády v oblasti lesníctva ako dôležitej súčasti národnej ekonomiky štátu. Vážený pán predseda, vážené pani poslankyne, vážení páni poslanci, vzhľadom na uvedené dovoľujem si vás požiadať o prerokovanie predloženého návrhu zákona a vyjadrenie súhlasu s ním. Ďakujem.
V. Veteška, podpredseda NR SR: (2007-01-30):
(Hlasovanie.) Prítomných je 142 poslancov, za 134, proti 0, zdržalo sa 6, nehlasovali 2. Konštatujem, že Národná rada pridelila návrh tohto zákona výborom, určila gestorský výbor a stanovila lehoty na prerokovanie vo výboroch. Teraz prosím určeného spoločného spravodajcu z výboru pre obranu a bezpečnosť pána poslanca Palka, aby uviedol hlasovanie o návrhu uznesenia k návrhu na vyslovenie súhlasu Národnej rady Slovenskej republiky s uzavretím Dohovoru Rady Európy o boji proti obchodovaniu s ľuďmi Slovenskou republikou (tlač 134).
R. Madej, poslanec: (2008-09-11):
Návrh zákona bol doručený všetkým poslancom Národnej rady Slovenskej republiky ako parlamentná tlač 732. Predseda Národnej rady Slovenskej republiky zaradil vládny návrh zákona do programu tejto schôdze v lehote určenej rokovacím poriadkom Národnej rady Slovenskej republiky. Predseda Národnej rady Slovenskej republiky rozhodnutím č. 756 z 26. augusta 2008 navrhol prideliť návrh zákona na jeho prerokovanie výborom a navrhol gestorský výbor, vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. Návrh zákona reaguje na požiadavky aplikačnej praxe a rieši legislatívnymi úpravami existujúce problémy a nedostatky, ktoré  platná právna úprava v praxi vyvoláva. V čl. 2 sa navrhujú zmeny a doplnenie zákona o starobnom dôchodkovom sporení. V čl. 3 sa navrhujú právne úpravy smerujúce k posilneniu významu postavenia doplnkového dôchodkového sporenia v dôchodkovom systéme Slovenskej republiky. V čl. 4 sa navrhujú zmeny a doplnenia zákona o sociálnom zabezpečení policajtov a vojakov. Návrh zákona je v súlade s Ústavou Slovenskej republiky, ostatnými zákonmi a medzinárodnými zmluvami, ktorými je Slovenská republika viazaná. S ohľadom na oprávnenia, ktoré pre mňa ako spravodajcu vyplývajú, odporúčam, aby sa Národná rada Slovenskej republiky po všeobecnej rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný vládny návrh zákona v druhom čítaní. V prípade, ak sa Národná rada Slovenskej republiky rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku Národnej rady Slovenskej republiky a v súlade s návrhom predsedu Národnej rady Slovenskej republiky uvedeným v citovanom rozhodnutí odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre obranu a bezpečnosť, Výboru Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v lehote do 30 dní a gestorský výbor v lehote do 31 dní od rozhodnutia Národnej rady Slovenskej republiky o pridelení návrhu zákona výborom. Pán predsedajúci, ďakujem, prosím, aby ste otvorili rozpravu k návrhu zákona.
Bugár, Béla, podpredseda NR SR (2018-05-15):
Ďakujem. Vyhlasujem päťminútovú prestávku a potom budeme pokračovať, samozrejme, s pánom ministrom zahraničných vecí a jeho správami. (Päťminútová prestávka.) (Po prestávke.)
Laššáková, Jana, podpredsedníčka NR SR (2014-11-09):
Pán poslanec Bugár.
Kollár, Boris, predseda NR SR (2020-05-13):
Prosím, prezentujme sa a hlasujeme. (Hlasovanie.) Prítomných 140 poslancov, za 110, proti 1, zdržali sa 29. Konštatujem, že sme schválili vládny návrh novely zákona č. 67/2020 Z. z. o niektorých mimoriadnych opatreniach vo finančnej oblasti. Pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 88). Dávam slovo spoločnej spravodajkyni z výboru pre sociálne veci poslankyni Lucii Drábikovej, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákon , tlač 88.)
Kvorka, Ján, poslanec NR SR (2018-12-06):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predsedajúci, dajte hlasovať o prvom pozmeňujúcom návrhu pána poslanca Fecka.
Glváč, Martin, podpredseda NR SR (2017-05-10):
Ďakujem. Spravodajca nechce. Prerušujem rokovanie o tomto bode programu. Ďakujem, pán minister. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a pozemkových spoločenstvách v znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 444, informácia výborov má tlač 444a. Prosím ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona uviedla. Nech sa páči.
Hrnčiar, Andrej, podpredseda NR SR (2017-12-13):
Pani poslankyňa Jurinová. (Reakcie z pléna.)
Nicholsonová, Lucia, poslankyňa NR SR (2014-11-08):
Ďakujem veľmi pekne. Chcem opätovne teda upozorniť na to, neviem ako kolegovia, ale ku mne sa zase dostávajú správy, že to streamovanie nie až tak veľmi funguje a ja teda som bola aj poučená, že to má nejakú kapacitu, ktorá sa teda nedá len tak zo dňa na deň zväčšiť, ja tomu rozumiem. Ale ešte stále tu máme verejnoprávnu televíziu a ja by som skutočne chcela požiadať vedenie parlamentu, pani predsedajúca, ale teda hlavne pána predsedu Pašku, keby sa dalo zabezpečiť, žeby z tejto Národnej rady sme nahradili teda to nefungujúce streamovanie tým, že by bol priamy prenos na STV dvojke. Ste počuli, pán Mihál čítal, že čo tam vysielajú. Ja si skutočne myslím, že ľudia si zaslúžia vedieť, čo sa tu deje, domáhajú sa toho a nie je problém, robilo sa to tak aj v minulosti, že sa jednoducho vstupovalo s mimoriadnymi správami, mimoriadne s mimoriadnymi správami do vysielania. Čo teraz vysielajú? (Reakcia z pléna.) Odpískané vysiela STV dvojka. Ja by som veľmi chcela poprosiť aj pána generálneho riaditeľa, aj pána predsedu Pašku. Ďakujem.
Číž, Miroslav, podpredseda NR SR (2015-10-01):
Ďakujem. Kolegyne, kolegovia, prerušujem rokovanie o tomto bode programu. Teraz pristúpime k prvému čítaniu o návrhu poslancov Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/61 Zb. o pozemných komunikáciách, teda cestný zákon v znení neskorších predpisov (tlač 1640) a návrh na pridelenie výborom v rozhodnutí č. 1668. Opäť má slovo pán poslanec Kadúc a tento návrh zákona uvedie. [Rokovanie o návrhu poslancov Národnej rady Slovenskej republiky Miroslava Kadúca a Petra Polláka na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov , tlač 1640.]
Petrák, Ľubomír, poslanec NR SR (2020-10-20):
Pán predsedajúci, bol by som rád, keby ste z pozície predsedajúceho upozornili aj v budúcnosti kolegov, ktorí spravodajcujú, že na tento typ vystúpení, ktorý predviedol práve pán spravodajca, mu slúži právo prihlásiť sa do rozpravy hocikedy počas rozpravy prednostne pred všetkými ostatnými rečníkmi a že sa očakáva od spravodajcu, že vo svojom záverečnom slove predovšetkým zhodnotí rozpravu z hľadiska procedurálneho podaných pozmeňujúcich a procedurálnych návrhov a nebude to štandardné vystúpenie v rozprave.
Záborská, Anna, poslankyňa NR SR (2023-06-15):
Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a Výboru Národnej rady pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Figeľ, Ján, podpredseda NR SR (2014-07-09):
Nech sa páči, Erika Jurinová.